b'\n_START_ARTICLE_\nGubernijos sekretorius\n_START_PARAGRAPH_\nGubernijos sekretorius (rus. \xd0\xb3\xd1\x83\xd0\xb1\xd0\xb5\xd1\x80\xd0\xbd\xd1\x81\xd0\xba\xd0\xb8\xd0\xb9 \xd1\x81\xd0\xb5\xd0\xba\xd1\x80\xd0\xb5\xd1\x82\xd0\xb0\xd1\x80\xd1\x8c)\xc2\xa0\xe2\x80\x93 valdinink\xc5\xb3 rangas carin\xc4\x97je Rusijoje, 1722\xc2\xa0m. rang\xc5\xb3 lentel\xc4\x97je priskirtas XII klasei (kuriai iki 1884\xc2\xa0m. priklaus\xc4\x97 armijos poru\xc4\x8dikas, nuo 1884\xc2\xa0m.\xc2\xa0\xe2\x80\x93 paporu\xc4\x8dikis)._NEWLINE_Rangas kil\xc4\x99s i\xc5\xa1 gubernijos sekretoriaus pareig\xc5\xb3, kurios XVIII a. prad\xc5\xbeioje buvo \xc4\xafvestos gubernij\xc5\xb3 kanceliarijose. 1722\xc2\xa0m. sausio 24 d. Rang\xc5\xb3 lentel\xc4\x97je rangas pamin\xc4\x97tas pirm\xc4\x85 kart\xc4\x85 kaip XII klas\xc4\x97s civilinis rangas. V\xc4\x97liau gubernijos sekretoriaus rangas nustojo asocijuotis tik su pareigomis vietin\xc4\x97s vald\xc5\xbeios organuose ir imtas naudoti visoje valstyb\xc4\x97s valdymo sistemoje._NEWLINE_Kandidatas \xc4\xaf gubernijos sekretorius neb\xc5\xabtinai tur\xc4\x97jo b\xc5\xabti bajoras. 1834\xc2\xa0m. bir\xc5\xbeelio 25 d. Civilin\xc4\x97s tarnybos rang\xc5\xb3 suteikimo tvarkos taisykl\xc4\x97se buvo nustatyta, kad gubernijos sekretoriaus rangas suteikia jo tur\xc4\x97tojui teis\xc4\x99 \xc4\xaf asmenin\xc4\x99 garb\xc4\x97s pilietyb\xc4\x99. 1856\xc2\xa0m. gruod\xc5\xbeio 8 d. \xc4\xafstatyme \xe2\x80\x9eApie civilin\xc4\x97s tarnybos rang\xc5\xb3 suteikimo terminus\xe2\x80\x9c nustatyta, kad norint gauti gubernijos sekretoriaus rang\xc4\x85 reik\xc4\x97jo ne ma\xc5\xbeiau kaip 3 metus pratarnauti \xc5\xbeemesniame kolegijos registratoriaus range/ Tik pat met\xc5\xb3 reik\xc4\x97jo pratarnauti gubernijos sekretoriaus range, kad gauti auk\xc5\xa1tesn\xc4\xaf kolegijos sekretoriaus rang\xc4\x85. U\xc5\xbe nuopelnus \xc5\xa1is tarnybos tarpsnis gal\xc4\x97davo b\xc5\xabti dukart sutrumpintas._NEWLINE_U\xc5\xbe nepriekai\xc5\xa1ting\xc4\x85 tarnyb\xc4\x85 gubernijos sekretorius gal\xc4\x97davo b\xc5\xabti apdovanotas 3-\xc4\x8dio laipsnio Stanislavo ordinu,_NEWLINE_Gubernijos sekretoriaus antpe\xc4\x8diai ar apykakl\xc4\x97s antsiuvai ant i\xc5\xa1ilgin\xc4\x97s siauros juostel\xc4\x97s tur\xc4\x97davo dvi 11,2\xc2\xa0mm skersmens \xc5\xbevaig\xc5\xbedutes bei \xc5\xbeinybos emblem\xc4\x85._NEWLINE_Rangas buvo panaikintas 1917\xc2\xa0m.'